section_heading: Druga strana
paragraph_text: And You and I u početku je bila folk-pjesma koju je Anderson napisao s Howeom. Anderson je predstavio svoje ideje za pjesmu ostalim članovima dok je svirao akorde na gitari i pjevao tijekom dijela s prvim stihovima. Howeu se glazbena tema pjesme svidjela i želio je raditi na njoj. Kad je na turneji predstavio pjesmu, Anderson je izjavio da je njezino prvo ime bilo The Protest Song.<ref>Anderson, Jon. 11. studenoga 1972. Peti disk, peta pjesma na albumu Progeny: Seven Shows from Seventy-Two. Andersonov uvod u "And You and I". U izvornom je obliku sadržavala i dulji završetak koji je Welch nazvao snažnim vrhuncem, ali se članovima skupine s vremenom više nije sviđao, pa su ga izrezali iz posljednje inačice. Anderson je izjavio da je pjesma slična hvalospjevu zbog "osjećaja sigurnosti koji nosi znanje da postoji netko... možda Bog". Stavak "The Preacher, the Teacher" osmišljen je tijekom jednog popodneva. Anderson je poručio ostalim članovima da bi taj dio pjesme trebao podsjećati na country, pa su Howe i Squire osmislili gitarske i basističke aranžmane za koje je Anderson izjavio da "tako slatko nadopunjuju".